MUNICIPIUL TIMIŞOARA                                                                APROBAT,                   

DIRECŢIA PATRIMONIU                                                                   PRIMAR                                                                                                      
BIROUL ADMINISTRARE IMOBILE                                                      
Nr.SC2010-26871/09.11.2010                                        Dr. Ing. GHEORGHE CIUHANDU

REFERAT
Privind împuternicirea  Comisiei de negociere cu terţii a Consiliului Local al Municipiului Timişoara, în vederea   negocierii cu Ordinul Călugăriţelor de la  Notre – Dame prin Episcopia Romano - Catolică de Timişoara, a  contractelor  de închiriere   pentru  imobilele  în care îşi desfăşoară activitatea  unităţile de învăţământ - Colegiul Naţional   Bănăţean şi Colegiul Tehnic de  Vest

     Se supune spre analiză  Comisiilor din cadrul Consiliului Local al Municipiului

Timişoara:

        - adresa nr. CDP2010-406/29.10.2010 a Colegiului Naţional Bănăţean şi adresa nr. DP2010-8969/29.10.2010 a Colegiului Tehnic de  Vest prin care solicită  sprijinul Municipiului Timişoara pentru  încheierea  unor noi  contracte  de închiriere cu Ordinul Călugăriţelor de la  Notre – Dame, prin Episcopia Romano - Catolică de Timişoara, pentru imobilele în care  acestea  îşi   desfăşoară activitatea de învăţământ.
     - adresa nr. DP2010-8390/06.10.2010 a Episcopiei  Romano - Catolică de Timişoara prin care îşi exprimă disponibilitatea  de a încheia  contracte de închiriere,  pe termen mai lung pentru aceste unităţi de învăţământ în condiţii contractuale avantajoase pentru ambele părţi. 
       Imobilele – construcţii şi teren situate  în Timişoara, Bv. 16 Decembrie 1989 nr. 26, Bv. Gen. Dragalina nr. 4 şi Bv. Gen. Dragalina nr. 6,  în care îşi desfăşoară activitatea  Colegiul Naţional   Bănăţean,  au fost retrocedate   Ordinului Călugăriţelor de la  Notre - Dame cu Deciziile  nr.657/23.12.2005,   656/23.12.2005, 660/23.12.2005, emise  în baza  O.U.G. nr. 94/2000 republicată, privind retrocedarea unor bunuri imobile care au aparţinut cultelor religioase din România.
     De asemene, imobilul  în care  funcţionează cantina şi spălătoria Colegiului Tehnic de  Vest situat în Timişoara Bd. 16 Decembrie 1989 nr. 30  a fost retrocedat   Ordinului Călugăriţelor de la  Notre - Dame cu  Decizia nr.  659/23.12.2005.
     Pentru aceste imobile, titularul dreptului de proprietate a avut obligaţia  de a menţine afectaţiunea de interes public,  de unitate de învăţământ  pe o perioadă  de 5 ani de la data emiteri deciziilor de restituire.                                                                                                                                                                        
     În acest sens, pentru  aceste  imobile  au fost încheiate contracte de închiriere pe o perioadă de 5 ani între Ordinului Călugăriţelor de la  Notre – Dame prin Episcopia Romano-Catolică în calitate de proprietar şi unităţile de învăţământ respective în calitate de utilizator, cu  o chirie prevăzută de HG. nr.343/11.04.2007
    Contractele de închiriere,  în prezent aflate în derulare   expiră  la 31.12.2010. 
    Conform adresei Direcţiei Economice cu nr.DP2010-8390/26.11.2010, sumele aferente chirilor pentru imobilele în care funcţionează unităţile de învăţământ se asigură de către Municipiul Timişoara din bugetul local, în limita sumelor aprobate prin Hotărâre de Consiliu Local, fapt  ce implică că aceste 

chiri   să fie negociate  între    proprietarul  imobilelor, Comisia de negociere cu terţii a Consiliului Local al Municipiului, directori unităţilor de învăţământ şi  reprezentanţi a Inspectoratului Şcolar al judeţului Timiş. 
  Baza legală pentru achitarea acestor cheltuieli o reprezintă Legea  învăţământului nr.84/1995, actualizată, care prevede la art.167 următoarele: 
“(1) Unitatile de invatamant preuniversitar de stat functioneaza ca unitati finantate din fonduri alocate prin bugetele locale ale unitatilor administrativ-teritoriale pe a caror raza isi desfasoara activitatea, de la bugetul de stat si din alte surse, potrivit legii. (2) Finantarea unitatilor de invatamant preuniversitar de stat cuprinde: finantarea de baza si finantarea complementara.

(3) Finantarea de baza asigura desfasurarea in conditii normale a procesului de invatamant la nivel preuniversitar, conform standardelor nationale. Finantarea de baza se asigura prin bugetele locale ale unitatilor administrativ-teritoriale de care apartin unitatile de invatamant, din sumele defalcate din unele venituri ale bugetului de stat si din alte venituri ale bugetelor locale.

   (4) Finantarea complementara asigura cheltuieli de capital, cheltuieli sociale si alte cheltuieli asociate procesului de invatamant. Finantarea complementara se asigura din bugetele locale si din alte surse, potrivit legii.

    (5) Finantarea de baza cuprinde urmatoarele categorii de cheltuieli:

    a) cheltuieli de personal;

    b) cheltuieli materiale si servicii”;                                                                                                                               
    Având în vedere cele de mai sus;

                                                             Propunem
1, Împuternicirea Comisiei de negociere cu terţii a Consiliului Local al Municipiului Timişoara, constituită în baza  Hotărârii Consiliului Local  nr. 350/2008, modificata prin Hotărârârea Consiliului Local  nr. 66/2009 şi prin  Hotărârea Consiliului Local  nr.379/2010, să negocieze  cu Ordinul Călugăriţelor de la  Notre – Dame prin Episcopia Romano-Catolică de Timişoara,  contractul de închiriere  pentru   imobilele – construcţii şi teren, situate  în Timişoara, Bv. 16 Decembrie 1989 nr. 26, Bv. Gen. Dragalina nr. 4 şi Bv. Gen. Dragalina nr. 6,  în care se desfăşoară activitatea de învăţământ a  Colegiului  Naţional   Bănăţean şi contractul de închiriere  pentru   imobilul - construcţie şi teren,  situat  în Timişoara, Bd. 16 Decembrie 1989 nr. 30 în care   funcţionează cantina şi spălătoria Colegiului Tehnic de Vest.


   Viceprimar,

